《夏日杂言 其二》
宋代·李浃

久雨逢戊晴，戊日雨不止。晻晻阴晦凝，四野连蓄水。

秀颖等浮萍，登场禾生耳。爰轸昏垫情，医疮从兹起。

天行岂不若，难参玄化理。怨咨念小人，思艰望君子。

作者简介：（1152—1209）宋湖州德清人，字兼善。李彦颖子。以荫授承务郎、监淮西惠民局。博览群书，尤好《左传》。宁宗朝历提举浙东常平，宽缓民税，士民感其恩。迁太府少卿，因建言忤韩侂胄，出为福建运判。